بیز اؤزوموزه باخدیقدا، بلکه اؤزوموز ده اؤزوموزو رسمیلشدیرمهیی دوشونموروک. داها دوغروسو بئله دئیک؛ بوردا اولان دوشونجهلیلر دوشونجهلرینی گئنیش یایماق اوچون هر بیر اؤلکهیه اویغون یایماغا چالیشیرلار. بئله یایماق آرتیق ائشیدن قازاندیرما دئیه اولدوقجا دوز فیکیردیر.
آنجاق بو آرادا اؤزوموزه گؤره دئیهسن یازیلمیر. هر بیر مقاله یازان، مقالهنی داها گئنیش یاییلماغی اوچون، فارسی، ایستانبول تورکجهسی، یا دا باشارسا باشقا دیللرده یازیر. بیزیم فیکیرلریمیز باشقا دیللرده ده یازیلمالیدیر، آنجاق بیز تانینماق اوچون، اؤزوموز اؤزوموزو رسمیلیکدن سالمامالیییق. بئله دئییم، هر بیر یازی اؤز دیلیمیزده یازیلمالی، سونرا باشقا دیللره چئوریلمهلیدیر. چئوریلن یازینی دا یایاندا اؤز دیلیمیزده اولان یازینی قایناق وئرمهلیییک. بیز دیلیمیزی، اؤزوموزو رسمیلشدیرمهیه اؤزوموزدن باشلامالیییق. بیز اؤزوموز اؤز رسمیلشمهییمیزه اینانماساق، باشقالاری نئجه اینانسین.
azb_Arab azb_Arab